Lars Tore Bøe

Lars Tore Bøe (født 11. april 1958) er en norsk lærer, forfatter og journalist bosatt i Fredrikstad. Han har utgitt bøkene Øksemord! Justismord! Andre Bjerke og Lilandsaken (Cappelen 1993) og Det femte bud (Schibsted 1995). Kammerspillet Fru Birgitte til Elingaard om salmedikteren Birgitte Christine Kaas ble oppført på herregården Elingård i 1995 med musikk av Egil Hovland, Søren Gangfløt og forfatteren. 

I 1996 skrev Bøe Pasjonssonettene, åtte sonetter med temaer fra evangelienes pasjonsfortellinger. Disse ble fremført i Onsøy kirke påsken 1996 med musikk av bl.a. organist Trine Krå og forfatteren. Kunstneren Hans Saenger har senere laget bilder til sonettene. Bøe har tonesatt dikt av den glemte arbeiderdikteren Johan Simensen. Disse har ved flere anledninger blitt fremført av pianisten Wenche Tuman og sangeren Lasse Johnsen. Bøe fikk Fredriksstad Riksmålsforenings pris i 1995. 

Bøe har også studert teologi (v UiO) og vikarierte i perioden 2011 - 2012 som prest i Den norske kirke, først i Borge og Rolvsøy i Borg bispedømme, så et halvt år som sogneprest til Aldersund og Træna.

Eksterne lenker 
 

Norske journalister
Norske forfattere
Fødsler i 1958